पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर में लगातार बढ़ते संक्रमण को कम करने के लिए हर संभव प्रयास किए जा रहे हैं। इधर शादियों की सीजन के चलते सावधानी बरतने के लिए आरएएस अधिकारी सिवाणा एसडीएम कुसुमलता चौहान ने लोगों को जागरूक करने के लिए मारवाड़ी भाषा में एक कविता लिखी है।
उस कविता का असर भी होने लग गया है। एसडीएम का कहना है कि करीब एक साल से हम लोगों को प्रादेशिक और हिन्दी भाषा में समझा रहे हैं। उसके बाद भी लोग मान नहीं रहे थे। अब शादियों का सीजन है इसलिए लोगों को जागरूक करना जरूरी था, मुझे लगा क्यों न उनकी भाषा मारवाड़ी में ही एक कविता लिख कर उन्हें जागरूक किया जाए।
कुसुमलता के मुताबिक सिवाणा में आगामी कुछ दिनों 200-250 शादियां हैं। अनावश्यक लोगों को शादियों में जाने से रोकने के लिए प्रयास कर रहे हैं। मैं खुद शादियां में निरीक्षण के लिये गई हुई थी। मातृ भाषा में समझाने पर लोग समझने लगे। तब मुझे लगा क्यों न मातृभाषा मारवाड़ी में ही एक कविता लिखी जाये और उपखण्ड क्षेत्र के हर घर तक पहंचाई जाय। तब मैंने कविता लिखी जिसे लोगों ने बहुत पसंद किया।
शादी में संक्रमण फैलने का सबसे ज्यादा खतरा
एसडीएम कुसुमलता का कहना है कि हमने दुकानें, बाजार, लोगो की आवाजाही बंद करवा दी है। वीकेंड कर्फ्यू लगा दिया। एसडीएम का कहना है कि मेरे उपखण्ड में 99 प्रतिशत लोगों ने मास्क पहना शुरू कर दिया है। पहले महिलायें मास्क नहीं पहनती थीं। अब वो भी मास्क पहन रही हैं।
कोरोना चेन को तोड़ने व लगातार बढ़ते कोरोना रोगियों को रोकने के लिए शादियों पर सख्ती लगाना बहुत ही जरूरी है। एसडीएम का कहना है कि मेरे पास 500 लोगों का मैसेज आया है कि आपने कविता बहुत अच्छी लिखी है हम इसका पालन करेँगे।
यह लिखी है कविता
शादी में जाणै री थे राखौ परहेज, 25 हजार रौ परवानौ दियो है भेज
(उपखंड के लोगों से अपील की है कि आप शादी में ना जाए शादी में जाने पर 25000 रुपये का सरकार ने जुर्माना रखा है)
उपखंड सिवाणा रौ चौखो है हाल, घर सूं नही निकलो, तो सब हो निहाल।
(उपखण्ड सिवाणा के हाल अच्छे है घर से बाहर न निकले, तभी सब लोगो के लिए अच्छा है)
शादी में जाणै री थे राखौ परहेज, 25 हजार रौ परवानौ दियो है भेज।
(शादी में नही जाना है, 25 हजार रुपये का सरकार ने जुर्माना रखा है।)
युवाओ री टीम करैला हिम्मत, देशभक्ति री समझौता कीमत।
(देशभक्ति की कीमत समझने के लिये युवाओं को हिम्मत करनी पड़ेगी।)
सफाखाना री हालात बिगड़ी है, कोरोना सूं बचणी, जमात खड़ी है।
(अस्पताल में हालात खराब है कोरोना से बचने के लिये लोग खड़े है)
गर नही मानोला प्रशासन रौ कैणौ, सबनै ठा है जद, दुख वधतौ रैणै।
(प्रशासन का कहना नही मानोगे दुःख कभी रुकना नही है।)
ऑनलाइन भिजवाईजो कन्यादान, अबै लॉकडाउन है, मिनख री पहचान।
(शादी में कन्यादान ऑनलाइन एप्प भिजवा दे। यह लॉक डाउन है यही इंसानों की पहचान है।)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn